News Update: Tesla ยอดขายไตรมาส 3 ต่ำกว่าคาด แต่ Elon Musk ยืนยันไม่ลดกำลังการผลิต มั่นใจความต้องการรถ Tesla ยังแข็งแกร่ง - FINNOMENA
Tesla รายงานยอดขายไตรมาส 3 ต่ำกว่าคาด จากปัญหาการผลิตและส่งมอบ แต่ Elon Musk ยืนยันไม่ลดกำลังการผลิตแม้เผชิญเศรษฐกิจถดถอย ย้ำความต้องการรถยนต์ไฟฟ้า Tesla ยังคงแข็งแกร่ง
20 ต.ค. 2565

Tesla รายงานยอดขายไตรมาส 3 ต่ำกว่าคาด จากปัญหาการผลิตและส่งมอบ แต่ Elon Musk ยืนยันไม่ลดกำลังการผลิตแม้เผชิญเศรษฐกิจถดถอย ย้ำความต้องการรถยนต์ไฟฟ้า Tesla ยังคงแข็งแกร่ง
รายได้ในไตรมาส 3 ของ Tesla เพิ่มขึ้นสู่ 21,500 ล้านดอลลาร์ ต่ำกว่าคาดการณ์ของนักวิเคราะห์ที่ 22,100 ล้านดอลลาร์ ขณะที่กำไรเพิ่มขึ้นเป็น $1.05 ต่อหุ้น สูงกว่าค่าเฉลี่ยที่รวบรวมโดย Bloomberg ที่ $1.01 ต่อหุ้น
โดยบริษัทอ้างถึงปัญหาการส่งมอบรถยนต์ไฟฟ้าในสิ้นไตรมาส ขณะที่กำไรได้รับผลกระทบจากต้นทุนที่แพงขึ้น
กระบวนการส่งมอบอย่างการนำรถยนต์ไฟฟ้าขึ้นเรือหรือรถบรรทุก มีค่าใช้จ่ายสูงมากในไตรมาสล่าสุด เนื่องจากการผลิตส่วนใหญ่กระจุกตัวในช่วงสัปดาห์ท้ายๆ ของไตรมาสดังกล่าว ทำให้เป็นเรื่องยากสำหรับ Tesla ในการส่งมอบรถทุกคัน
อย่างไรก็ตาม Elon Musk ผู้บริหารสูงสุดของ Tesla ระบุว่า บริษัทมีความต้องการจากลูกค้าที่ดีมากในไตรมาส 4 โดยคาดว่าจะสามารถขายรถยนต์ไฟฟ้าทุกคันที่ผลิตได้ และดูเหมือนว่า Tesla จะจบปี 2021 ด้วยความยิ่งใหญ่
นักลงทุนกำลังจับตาว่า Tesla จะสามารถเพิ่มผลผลิตของรถ SUV โมเดล Y ในตลาดแมสได้แร็วแค่ไหน จากโรงงานแห่งใหม่ในออสตินและเบอร์ลิน ซึ่งนี่ถือเป็นก้าวสำคัญของ Tesla
รายได้ที่ต่ำกว่าคาดส่งผลให้เมื่อคืนนี้ (19 ต.ค.) ราคาหุ้น Tesla ร่วง 5.3% หลังปิดตลาด สู่ระดับ 210.28 ดอลลาร์ ซึ่งตั้งแต่ต้นปี ราคาหุ้น Tesla ร่วงลงมาถึง 37% ท่ามกลางความวุ่นวายจากดีลซื้อ Twitter ของ Elon Musk รวมถึงความกังวลเกี่ยวกับเศรษฐกิจชะลอตัว
ในเดือน เม.ย. Elon Musk กล่าวว่า Tesla จะผลิตรถยนต์ไฟฟ้ามากกว่า 1.5 ล้านคันในปีนี้ โดยใน 3 ไตรมาสแรก บริษัทผลิตรถไปทั้งหมด 929,910 คัน นั้นแปลว่าต้องผลิตให้ได้ถึง 570,000 ในไตรมาส 4 เพื่อบรรลุเป้าหมาย โดยในไตรมาสสุดท้ายของปีที่แล้ว บริษัทผลิตได้ 305,840 คัน
อ้างอิง:
https://www.bloomberg.com/news/articles/2022-10-19/tesla-sales-fall-short-of-estimates-as-stronger-dollar-bites?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
รถยนต์ไฟฟ้า
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA